Félög í eigu Bjarna Ármannssonar , fyrrverandi bankastjóra Glitnis , gera samtals 4,2 milljarða króna kröfu í þrotabú Glitnis . Í morgun sagði fréttastofa frá því að kröfur Bjarna næmu rúmum 200 milljónum en við nánari skoðun á kröfulýsingaskrá kom í ljós að þær eru mun hærri . Kröfurnar falla undir almennar kröfur en þær eru tilkomnar vegna skuldabréfa . Félög Bjarna heita Sjávarsýn og Landsýn . Bjarni gengdi stöðu bankastjóra Glitnis til ársins 2007 . Ekki liggur ljóst fyrir að svo stöddu hversu mikið af þessum rúmu fjórum milljörðum Bjarni mun fá til baka . Tæplega 8700 kröfum var lýst í þrotabú Glitnis en alls nema kröfurnar 3400 milljörðum króna . Þetta kemur fram í kröfulýsingaskrá bankans sem fréttastofa hefur undir höndum . Birna Einarsdóttir , bankastjóri Íslandsbanka , er ein af fjölmörgum fyrrverandi starfsmönnum Glitnis sem gerir kröfu í þrotabú bankans . Samkvæmt kröfuhafalista Glitnis sem fréttastofa hefur undir höndum nema kröfur Birnu rétt tæpum 12,5 milljónum króna . Kristinn ehf , félag í eigu Guðbjargar Matthíasdóttur , aðaleiganda Ísfélagsins í Vestmannaeyjum , gerir 58 milljóna króna kröfu í þrotabú Glitnis . Þetta kemur fram í kröfuhafalista sem fréttastofa hefur undir höndum . Sama félag seldi tæplega 2% hlut í bankanum í vikunni fyrir hrun bankans fyrir tæpa sex milljarða króna . Bjarni Ármannsson krefst samtals 210 milljóna króna úr þrotabúi Glitnis banka , samkvæmt kröfuhafalista bankans sem fréttastofa hefur undir höndum . Kröfuna gerir Bjarni í gegnum tvö félög sín , 130 milljónir í gegnum Sjávarsýn ehf. og 80 milljónir í gegnum Landsýn ehf . Kröfurnar eru tilkomnar vegna skuldabréfa .